பாலைவனத்தை நினைத்தபோதுதான் அவனுக்குத் தாகம் ஏற்பட்டது. சமையலறைக்குத் தண்ணீர் குடிக்கச் சென்றான். விளக்கைப் போட்டபோதுதான் கவனித்தான், திசைக்கொன்றாக ‘டைல்ஸ்’ தரையில் மயங்கியிருந்த கரப்பான் பூச்சிகள் யாவும் சிதறியோடின. கால்களுக்குக் கீழே ஊர்ந்து கொண்டிருந்த கரப்பான் பூச்சிகளைக் கண்டு தீ மிதிப்பவன் போல் நுனிக்கால்களால் ஓடி சமையலறையின் மறுகோடியில் இருந்த வாஷிங் மெஷினில் போய் மோதினான். திகைப்பூறிய கண்களால் அப்போதுதான் கவனித்தான்.